Diari Oficial de la Generalitat Valenciana


Sumari del DOGV 6440, del 18-01-2011 (2011/49)

Resolució número 416, de 6 d'octubre de 2010, de l'Alcaldia Presidència, per la qual s'acorda la remissió de l'expedient administratiu corresponent al recurs contenciós administratiu 546/2010, interposat davant del Jutjat Contenciós Administratiu número 4 de València, i es cita les persones que hi estan interessades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/49


Organisme emissor
:   Ajuntament de Montesa

Tipus de document
:   Resolució

Resolució número 416, de 6 d'octubre de 2010, de l'Alcaldia Presidència, per la qual s'acorda la remissió de l'expedient administratiu corresponent al recurs contenciós administratiu 546/2010, interposat davant del Jutjat Contenciós Administratiu número 4 de València, i es cita les persones que hi estan interessades. [2011/49]  
Segons el que disposa l'article 48 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE de 14 de juliol de 1998) i en compliment d'allò que ha sol·licitat el Jutjat Contenciós Administratiu 4 de València, s'acorda la remissió de l'expedient administratiu corresponent al recurs contenciós administratiu en l'encapçalament esmentat, interposat per l'actor Gortal, SL, contra l'Acord adoptat pel Ple de l'Ajuntament en data 17 de juny de 2010, de «Consideració escrits presentats per Victoria Martí Sancho, en nom i representació de la mercantil Gortal, SL:  
- RGE 450/26 d'abril del 2010. Escrit en què se sol·licita la revisió d'ofici de l'Acord del Ple de l'Ajuntament de data 11 d'agost del 2006, pel qual s'aprovaven les bases particulars reguladores de la gestió indirecta del Programa d'Actuació Integrada de La UE Vores Urbanes de Vallada.  
- RGE 452/27 d'abril del 2010. Aportació de documents a l'expedient de resolució per incompliment de terminis incoat per l'Acord del Ple de l'Ajuntament de data 28 de gener del 2010.  
- RGE 455/27 d'abril del 2010. Escrit d'interposició de recurs article 118 Llei 30/1992, contra l'Acord del Ple de l'Ajuntament de data 18 de maig del 2007.  
- RGE 462/29 d'abril del 2010. Escrit article 29 LJCA.  
- RGE 463/29 d'abril del 2010. Escrit de caducitat expedient resolució contractual incoat per Acord Ple de data 28 de gener del 2010 i sol·licitud de compliment article 42.4 de la Llei 30/1992.  
- RGE 514/10 de maig del 2010, en què se sol·licita vista d'informes.  
- RGE 521/10 de maig del 2010. Escrit on s'insta el compliment del que establix l'article 42.4 de la Llei 30/1992, sobre sol·licitud de revisió d'ofici de l'Acord del Ple de l'Ajuntament de data 11 d'agost del 2006, pel qual s'aprovaven les bases particulars reguladores de la gestió indirecta del Programa d'Actuació Integrada de la UE Vores Urbanes de Montesa.  
- RGE 541/14 de maig del 2010. Escrit on s'insta el compliment del que establix l'article 42.4 de la Llei 30/1992, sobre interposició de recurs article 118 Llei 30/1992, contra l'Acord del Ple de l'Ajuntament de data 18 de maig del 2007.  
- RGE 549/18 de maig del 2010. Que es tinga per aportada resolució judicial a expedients en curs.  
- RGE 693/4 de juny del 2010, en què se sol·licita certificació de la suspensió de l'Acord del Ple de data 18 de maig de 2007.  
- RGE 694/4 de juny del 2010, en què se sol·licita certificació de la suspensió de l'Acord del Ple de l'Ajuntament de data 11 d'agost del 2006».  
Així mateix, segons el que disposa l'article 49 de l'esmentada llei, es cita a totes aquelles persones físiques i jurídiques a favor de les quals hagueren derivat o derivaren drets de l'acord impugnat i a les que tingueren interès directe en el manteniment d'aquest mateix acord, a fi que puguen comparèixer en la via jurisdiccional en el termini de nou dies, següent a la notificació o, si és el cas, a la publicació de la present resolució.  
Montesa, 23 de desembre de 2010.- L'alcalde president: José Albalat Grimaltos.